PRIPRAVA NASTAVNE JEDINICE

**Predmet: Hrvatski jezik, Zdenka Blaslov, prof. savjetnik**

**Predmetno područje/područja**: svjetska književnost: **Marcel Proust *Combray*** , ulomak (2 školska sata)

**Ishodi učenja**: učenici će istražiti i usporediti recepcije književnog teksta koje se razlikuju od njegovog životnog iskustva; razumjeti značajke Proustova romana kao modernog romana, nehotičnog sjećanja i psihološku kategoriju vremena; uočiti Proustovu impresionističku tehniku; razvijat će sposobnost povezivanja i uopćavanja

**Literatura za učenike**: čitanka za 4. razred

**Literatura na nastavnike**: M. Proust *Combray*, čitanka

|  |  |
| --- | --- |
| **Faze nastavnog sata/sati, trajanje i nastavni sadržaji** | **1. sat**   1. **EVOKACIJA (uvod)**   - jedan od učenika odglumit će lik M. Prousta i kratko o sebi reći bitne biografske podatke  - zatim ću pročitati ulomak iz knjige Alaina de Bottona kako vam *Proust može promijeniti život*.  - to radim kako bi učenicima približila Pousta, preko riječi jedne Amerikanke koja je čitala Prousta, ali ga uopće nije razumjela   1. **RAZUMIJEVANJE ZNAČENJA (razrada)**  * na sat ću donijeti kolačiće *madelaine*, lipov čaj i šalice te ću održati čajanku * sjest ću u krug zajedno s učenicima, razgovarat ćemo o književnosti, njihovim sjećanjima iz djetinjstva * ovo će nam ujedno biti i motivacija za razgovor o tekstu koji ćemo čitati   **2. sat**   1. **Evokacija (uvod)**  * upitat ću učenike čega će se sjetiti ako negdje nakon trideset godina dobiju ovakav kolačić i lipov čaj * reći ću im kako ćemo sada pročitati tekst pripovjedača koji je kušao iste ovakve kolačiće i   čaj kao i oni   * tekst ću čitati u dijelovima, kako bi učenici mogli lakše pratiti , zatim ću ga komentirati kako bih bila sigurna da su ga oni shvatili * nakon čitanja teksta još jdnom ću s učenicima kmentirati Proustov odnos prema prošlosti; pamćenje tijela na primjeru kolačića *madelaine*; povezat ćemo keltsko vjerovanje s Proustovim odnosom prema prošlosti  1. **REFLEKSIJA (zaključak)**  * pročitat ćemo ponovo jedan ulomak iz knjige *Kako vam Proust može promijeniti život* * zaključit ćemo kojem tipu romana pripada Combray |
| **Aktivnosti učenika** | * čitanje * pisanje * dijalog * analiziranje * zaključivanje * razmjena iskustva |
| **Nastavni oblici, metode i metodički pristupi** | * frontalni * čitanje * dijalog * analiza * objašnjavanje * zaključivanje * igranje uloga |
|  |  |

**Plan/planovi prijenosnika** (školske ploče i/ili računalne prezentacije):

Marcel Proust (1871.-1922.), Combray

povezanost s umjetnošću simbolizma (doživljaj stvari na potpuno novi način)

- epizoda s kolačićima *madelaine*

- važnost nehotičnog sjećanja

- osjetilni doživljaj oživljava prošlost i pripovjedačevo sjećanje na Combray

- važnost subjektivne percepcije, a ne objektivnih okolnosti i objektivne stvarnosti

- umjetničko djelo registrira percepciju umjetnika

- impresionizam – stavlja naglasak na dojam, na traženje novih prostora i novih

slikarskih tehnika

Značajke Proustova romana:

- nema fabule u tradicionalnom smislu riječi (ona je reducirana i fragmentirana)

- subjektivni pripovjedač koji izražava kako se objektivna stvarnost reflektira u njegovoj svijesti

- simultana tehnika pripovijedanja

- introspekcija, retrospekcija

- nema socijalne i psihološke karakterizacije likova (važan je pripovjedačev doživljaj lika i njegovo viđenje lika)

- esejistički dijelovi

- psihološka kategorija vremena

\_\_\_\_\_\_\_\_\_\_

moderni roman, monološko-asocijativni tip romana